**DR. KEVIN ZADAI - CD4 - Beszélgetésem Jézussal a Jövő Kapcsán**

Sziasztok, Dr. Kevin Zadai vagyok a „Warrior Notes”, azaz „A Harcos Jegyzete” szolgálattól. Üdvözöllek benneteket a negyedik, tehát az utolsó részben. Ez egy csodálatos sorozatunk befejező része, melynek címe: „Beszélgetésem Jézussal a Jövő Kapcsán.” Számomra hatalmas nagy kiváltság, hogy átadhattam nektek ezt az üzenetet, és hiszem, hogy ezáltal embereknek segíthettem mindenütt. Bátorodjatok fel, mert tudjátok az Úrtól, hogy Jézusnak hatalmas tervei vannak az életünkre. Elvitt a jövőbe és megmutatta nekem az elkövetkező 11 évemet és azt is, hogyan tudok győzelmet aratni az ellenség eszközeivel szemben. Csakis Isten Szelleme által tudom és tudjuk őt legyőzni, még pedig azért, mert Jézus nekünk kedvezett. Vegyél bátorítást abból, hogy vannak benned - a bensődben ajándékok, és a Szent Szellem az, aki téged kiválasztott, és aki számodra ezeket az ajándékokat kiosztogatja. Ő fog aktiválni téged és az ajándékokat is Ő fogja működtetni rajtad keresztül.

*Atyám a Jézus Krisztus nevében köszönöm most Neked, hogy most a Szellemednek van egy impartációja és köszönöm Uram, hogy mindaz, aki ebben a sorozatban részt vállal, most megadod számukra azt a képességet, hogy ne csupán higgyenek, hanem ezek az ajándékok bennük és rajtuk keresztül is megnyilvánuljanak, manifesztálódjanak. Atyám, köszönöm most Neked, ebben a pillanatban küldöd angyalaidat, hogy kimenjenek és meglátogassák a hallgatókat, és az összes hívőben – akik a hangomat hallják -, azt okozzák, hogy aktiválódnak és részesednek mindabból az isteni természetből, amit Jézus Krisztus neve által nekik adtál. Köszönöm ezt Neked!*

Annyira érzem most magamon a prófétálás Szellemét, és annyira erősen érzem, hogy Isten Szelleme nagyon segíteni akar neked! Most azt kell tenned, hogy teljesen elengeded magad és átengeded magad Jézus Krisztus karjaiba! Engedd, hogy Ő váljon a kezdőjévé és bevégzőjévé mindennek, és hogy elvégezhessen benned és rajtad keresztül minden jó dolgot, amit eltervezett. Ezt a következő részt azzal folytatnám, amit Jézus a továbbiakban mondott nekem. Megmutatta, hogy rendkívül sokan lesznek, akik ezekben az időkben prosperálni, bővölködni fognak. Láttam, ahogy üzletek és a tőzsde is helyreállnak, de valami történni fog, ami miatt újra esni kezdenek. Mostantól már ez lesz a megszokott: emelkedés és esés. Fönt és lent. De majd az Úr ad az embereknek bölcsességet, hogy mit tegyenek ezekben a helyzetekben ahhoz, hogy a prosperálás folyamatos legyen, mert Isten akarata az, hogy amikor a gazdasági életben ereszkedő szakasz kezdődik, te akkor is bővölködj. Isten ehhez bölcsességet fog adni és meg fogja mutatni, hogy a vállalkozásodban miként tegyél dolgokat ahhoz, hogy mindig legyen elegendő árud, kínálatod, alacsonyabb áron lévő készleted, és amikor felmennek az árak, Isten akkor is megáldja és bővölködővé teszi a te vállalkozásodat. Az alábbit próbálom megértetni veled, amit Jézus magyarázott nekem, hogy Ő egy előnyt fog biztosítani a hívők, tehát Krisztus Teste számára. Ugyanis fölényben lesznek! Egy természetfölötti előny vagy fölény lesz a vállalkozásokban, a befektetésekben, és minden másban. Méghozzá azért, hogy legyen elegendő ellátmányod, azért, hogy másoknak is adhass belőle a Krisztus Testében. Mi leszünk ezeknek az ellátmányoknak a kiosztói, kiszállítói. Azt láttam, hogy elosztó-központokat hozunk létre és a szükség idején segítünk a rászorulóknak, majd elkezdünk ragyogni, tündökölni, mert mi vagyunk az okos szüzek, akik készen állnak, hiszen már készek vagyunk! Jönni fog egy olyan időszak, amikor sötétség fog eluralkodni a földön és Jézus visszajön az Ő Menyasszonyáért, akit majd magával visz, de sötétség jön ezen a földön a hitetlenek életére, és megmutatta nekem, hogy addig is, ebben a jelenlegi időszakban, mennyire fényes jövő vár minden hívő emberre. Ő megőriz minket a gonosztól, megóv és megvéd bennünket, ahogy a 91-es zsoltárban is kijelenti: a Mindenható árnyékában van a mi megnyugvásunk helye, és azt mondja, hogy ott semmiféle gonosz nem érinthet bennünket! Mindezek a dolgok fognak majd történni körülötted, de nem veled, mert téged ezek nem is érinthetnek és ez az a bizonyosság, amit Jézus nekem ebben a meglátogatásában adott. Azt akarta, hogy beszéljek erről nektek és bátorítsalak benneteket ebben az utolsó részben. Szeretném nektek felolvasni az Igét a **2Péter 1:3**-ból „**Az Ő isteni hatalma mindennel megajándékozott bennünket, ami ahhoz szükséges, hogy Isten tetszésére és dicsőségére éljünk - azon keresztül ajándékozott meg, hogy egyre jobban és bensőségesebben megismerjük Őt, aki a saját dicsőségébe hív bennünket.”** Azt mondja tehát itt az Ige, hogy minden, amire valaha is szükségünk lenne, azt MÁR Isteni ereje vagy hatalma által megkaptuk! Mi az Ő Isteni ereje, vagy Isteni hatalma, amiről itt beszél? Az, ami Jézust feltámasztotta a halálból! (Filippi 3:10) Mi ez a feltámadási erő? Pál azt mondja a **Róma 8:11-ben, hogy ugyanaz az erő, ami Jézust feltámasztotta a halálból, az bennetek él, bennetek lakozik!** Ez azt jelenti, hogy most, ebben a pillanatban is, a feltámadás ereje lakozik benned! Benned, akihez most beszélek, ez benned van! És a 2Péter 1:3 azt mondja, hogy mindaz, amire szükséged van az Istenben való életben, az hívőként már beléd lett helyezve! Ez már benned van és kész. Jézus ezt kihangsúlyozta nekem, és azt mondta, hogy minden hívőnek mondjam el, hogy az Ő Isteni ereje mindent belénk helyezett, amire ebben az életben csak szükségünk van! Ez ugyanaz az erő, mint ami Jézust feltámasztotta a halálból! Ez benned van! És ez az erő, ami most felserkent, ami azt is jelenti, hogy mialatt én hozzád beszélek, érzékelheted a hozzád intézett szavak erejét! Mivel Jézus a Menny birodalmából jött el hozzám, hogy ezeket elmondjam neked. Egy több mint öt órás meglátogatásom volt és nem védekezésként mondom, csupán tényként szeretném közölni veletek mindazokat az információkat, ismereteket, amiket Ő adott át nekem abból a célból, hogy Krisztus Teste felkerekedjen, felálljon és bizonyságtevővé váljon. Hogy a hívők bizonyságot tegyenek arról, hogy Isten hűséges, és nem Ő az, aki itt a földön ezeket a borzalmas dolgokat csinálja! Hogy bizonyságtevőkké váljunk és részesei legyünk annak a bőségnek, gondviselésnek, amit Krisztus Teste az utolsó időkben meg fog kapni. Te leszel az a személy, akit egy konkrét helyen, egy bizonyos időszakban az Ő Testében arra használ, hogy az „ellátó” legyél és elvidd a „Jó Hírt” mindazoknak, akiknek ezt meg kell hallaniuk. És ha még fizikai szükségleteik is lesznek, az Úr bőségesen fogja biztosítani az ellátást Krisztus Testén - azaz rajtad - keresztül, hogy mindenkinek jusson mindabból, amire szüksége van. Isten az, aki ezt a programot most intézményesíti, keretek közé helyezi. Azt mondta, hogy készüljünk fel és legyenek „online házi Gyülekezetek”. Álljunk készen arra, hogy házanként össze tudjunk gyűlni és tudjunk egymással online találkozni és együtt Biblia tanulmányokat folytatni és készüljünk fel mindarra, ami erre a földre jönni fog. Mi készen fogunk állni és a lámpásunk tele lesz olajjal! Jézus erre figyelmeztetett és azt mondta, hogy erre készüljünk fel és tegyük meg! Szóval, az Ige itt azt mondja, hogy mindaz, amire szükségünk van, az már belénk lett helyezve! Azt mondja itt (a 2Péter1:3-nál vagyunk), hogy mire ajándékozott meg minket? Hogy Isten tetszésére és dicsőségére éljünk, azáltal, hogy megismertük Őt! Mire kaptuk Istennek ezeket a bőségesen pazar, nagylelkű ajándékait? HOGY MEGISMERJÜK JÉZUST! Szóval, azáltal adta nekünk ezt a hatalmas erőt, hogy megismertük Őt, mivel nem csupán pozíció szerint, hanem kapcsolati szinten is össze vagyunk Vele kapcsolódva! Ezért képesek vagyunk megtapasztalni, átélni ezt az erőt, mert ezt nekünk adta! Ez egy isteni erő, ami azt okozza bennünk, hogy mindig lesz ellátmányunk, és Ő mindig gondot visel rólunk! Szóval Isten Szelleme majd elkezd hozzád szólni! Jézus adta ezeket az instrukciókat, hogy Ő fogja Krisztus Testét felvilágosítani, hogy mikor és mit kell tennünk, mert innentől kezdve kijelentésekben és kinyilatkoztatásokban kell járnunk. Tehát ha Isten téged arra vezet, és azt mondja, hogy adj el valamit, akkor azt el kell adnod. Ha pedig azt mondja, hogy vegyél meg valamit, akkor azt meg kell venned! Ez azért van így, mert hasonlóan kell cselekedned mint József, aki a hét bőséges esztendő alatt begyűjtette az ellátáshoz szükséges dolgokat, aztán bekövetkezett a hét szűk esztendő, az éhínség. Minden készen áll, mivel Isten már mindent biztosított Jézus Krisztusban a számodra, és Ő ezt az Ő Szelleme által fogja véghezvinni az életedben. Azt fogja okozni benned, hogy felkészít mindarra, ami jönni fog. Teljesen mindegy, hogy gazdagság vagy éhség és hiány jön, neked mindig meglesz mindened, amire szükséged lesz! Péter tehát azt mondja, hogy Isten dicsőségteljes megnyilvánulását, jóságát és mélyebb megtapasztalását átélhetjük azáltal, hogy megismerjük Őt! **2Péter 1:4 „Egyúttal igen nagy és értékes ígéreteket is adott nekünk, amelyek megragadása által kimenekülhetünk a jelen világ romlottságából, és részesülhetünk az isteni természetben. A világ romlottságának gyökere pedig az olyan kívánság, amely gonosz dolgokra irányul.”** Az egyik angol fordítás szerint ez úgy hangzik, hogy Isten gyönyörűséges és csodálatos ígéreteket adott neked! Jézus azt magyarázta nekem, hogy mindazok az ígéretek, amiket a Vele való szövetség révén kaptunk, megfizethetetlenek! Nem tudsz rájuk árat szabni, de hívőként nekünk ezekbe bele kell állnunk! És ezen ígéretek ereje végül azt okozza bennünk, hogy Istennel megtapasztalhatunk egy partneri kapcsolatot! Péter azt mondja, hogy részesülünk Jézus isteni természetéből! Hiszen annak vagyunk a részesei! Tehát ez egy olyan szövetségi kapcsolat, ami végül azt eredményezi, hogy általa kimenekülhetünk a romlottságból, elkerülhetjük a korrupciót, és mindazt, ami ennek a világnak a sajátja, a romlott vágyakat, kívánságokat! Tehát az, amit Jézus itt magyarázott nekem, annak az a legfőbb mondanivalója, hogy az elkövetkező hónapokban ez a Közte és köztünk lévő partneri - szövetségi kapcsolat azt fogja okozni, hogy elkerüljük a világban lévő korrupciót és romlottságot! Hogy nekünk ne kelljen a világtól függenünk, a világra támaszkodnunk, mert nekünk természetfölötti ellátásban, gondviselésben lesz részünk! És mi rendelkezünk majd a válasszal, amit megadhatunk mindenkinek – azoknak, akik azt kérik vagy a mi reménységünk felől kérdeznek. Bizonyságot tehetünk és megláthatjuk, ahogy az emberek üdvösségre jutnak. Meg fogjuk látni, hogy nagyon rövid időn belül óriási mértékű lesz az aratás, mivel meg fog jelenni az Úr dicsősége! És azért is lesz nagy az aratás, mert készek leszünk rá! Isten meg fogja mutatni neked, hogy mit kell tenned, ha például elveszíted a munkahelyed. El fogja mondani, hogy mit kell tenned és Ő fogja biztosítani számodra az ellátást, anyagi gondviselést! Jobban fog menni az életed anyagi része, mintha nem veszítetted volna el az állásodat! És ez mások számára is egy hatalmas bizonyság lesz, ezért bizonyságot fogsz tenni Isten hűségéről! Ez meg fog történni! Majd Jézus ismét nagyon határozottan kezdett el velem beszélni és azt mondta: miután felismertük, felfedeztük azt, hogy partneri - szövetséges társai vagyunk Istennek, és részesei vagyunk mindannak ami az Övé, utána tovább kell lépnünk! Az elmúlt 40 évben az emberek óriási hangsúlyt fektettek a hitre. Óriási volt a hitmozgalom, állandóan a hitről beszéltek. Arra helyezték a hangsúlyt, hogy legyen hited! Azt mondja az 5. versben, hogy mit kell hozzáadnunk a hitünkhöz. Szeretném ezt felolvasni, mivel nagyon mély, megfontolandó gondolatok vannak benne! A hit nem a történet vége! **2Péter 1:5-7** „**Ezért hát ti is teljes erővel törekedjetek arra, hogy a hiteteket egészítsétek ki elsőként jósággal és tisztességgel, azután a tisztességet helyes ismeretekkel és tudással, továbbá mértékletességgel, állhatatossággal és türelemmel, majd istenfélő magatartással, s azonfelül a testvéreitek iránti kedvességgel és jóindulattal, végül az isteni szeretettel is.”** Azt mondja, mindennek a vége a szeretet! „Megmarad azért a hit, a remény és a szeretet, de a legnagyobb ezek közül nem a hit, és nem is a reménység, hanem a szeretet!” (1Kor.13:13) A szeretet mindent legyőz! Tehát azt mondja, hogy ezeket az „erényeket” add hozzá a hitedhez és légy részese az isteni természetnek azáltal is, hogy ezeket a dolgokat hozzáadod a hithez. Miután ez megvan, ahogy Péter levelén keresztül Jézus mondta, és miközben ezeket átvette velem közben mutatta, hogy mit kell elérnünk és bevégeznünk az elkövetkező hónapokban. Az egyik ilyen dolog, hogy válasszuk le magunkat a tejnek italáról és kerüljünk bele az Igének a „húsos” tehát nagyobb horderejű részeibe. Amint pedig belevetettük magunkat az Igébe és hitre jutottunk, adjuk hozzá a hitünkhöz ezeket a dolgokat, hogy manifesztálódni tudjanak, tehát meg tudjanak nyilvánulni a karakterünkben, a jellemünkben, és mindazokban a dolgokban, amik az Atya Isten jellemzői! És akkor Isten dicsősége le fog szállni, és be fog törni az összejövetelekre, a saját életünkbe és ott meg fog nyilvánulni. Ezért is fognak emberek óriási tömegben megtérni, mert látni fogják, ahogy mi ezekben megnyilvánulunk és bemutatjuk az Atya Isten jellemzőit, tulajdonságait, így meg fogják látni Isten jóságát! Ez pedig megtérésre vezeti őket, ugyanis az Isten jósága vezeti megtérésre az embereket, és ezek meg fognak történni! Ezekre fel kell készülnünk! **2Péter 1:8 „Ha mindezek megvannak, és egyre erősödnek bennetek, akkor Urunk, Jézus Krisztus mélyebb megismerése egyúttal tevékeny és eredményes életre is elvezet majd benneteket, amely jó gyümölcsöket fog teremni.”** Ez meg fog történni! Tehát, ezek a jó tulajdonságok mind benned vannak és bővülnek, mert túlcsordulóan vannak benned! Azt mondja az Ige, hogy több van benned, mint amire szükséged van! Vagyis több mint elegendő! Ezek az „erények” távol tartanak attól, hogy inaktív vagy gyümölcstelen légy az abbéli törekvésedben, hogy Jézus Krisztust még intimebb, bensőségesebb módon akard megismerni. Szóval, nagyon aktívvá válsz és tele leszel gyümölcsökkel! Ez fog történni az elkövetkező napokban! Ez az üzenet az Evangélium üzenete, amit a prófétáknak is hirdetniük kellene! Jézus Krisztus ezt mondta nekem, hogy mondjam el ezeket! Azt mondta, hogy beszélj Krisztus Testéhez és mondd el nekik, hogy nem kell többé inaktívnak és gyümölcstelennek lenniük, mert minden, amire szükségük van, az már bőséges ellátmánnyal, túlcsorduló mértékben ott van bennük! **2Péter 1:9** „**Akiből viszont hiányoznak ezek a tulajdonságok, az szellemileg vak vagy rövidlátó, mert elfelejtette, hogy a régebben elkövetett bűneitől Isten megtisztította.”** Itt mutat rá Jézus a langymelegségre! Ha valaki ezekből hiányt szenved, akkor az vak! Ugyanis ha te azt állítod magadról, hogy hívő vagy, de hiányt szenvedsz ezekből a dolgokból, akkor Jézus Krisztus azt mondja rólad, hogy vak vagy! Mert akkor folyamatosan csukva tartod a szemedet a hit titkos dolgai előtt, megfeledkezve az ártatlanságról! Arról, hogy Ő megbocsátotta a múltbéli bűneidet! Látod mi történik? Jézus elmagyarázta nekem, hogy a langymelegség azt okozza benned, hogy letérj a megfelelő útról. Azt is elárulta: „Miből tudhatod meg, hogy egy hívő ember letért a helyes útról? Abból, hogy folyamatosan becsukja a szemét a hit titkai előtt és megfeledkezik az ártatlanságról!” Hányan vagytok, akik még mindig a múltatok rossz érzéseivel küszködtök? Hányótokat kísért a múlt? Jézus szerint a múltad már nem is létezik! Ő azt mondja, hogy a romlás egyik jele, amikor az emberek nem adják hozzá a hitükhöz ezeket az „erényeket”! Mert akkor nem válnak az Úr szövetségeseként az Ő isteni karakterének (tulajdonságainak) részeseivé. Nos, létezik a romlásnak egy olyan formája, amikor letérünk a megfelelő útról, és mint Krisztus Testét csábít el bennünket az ellenség. Tudom, hogy ez egy általánosítás, mert az emberek zöme egyáltalán nem akar kompromisszumot kötni, megalkudni. De hadd mondjam el nektek, hogy igenis szükségünk van egy nagyfokú, nagymértékű realitásra, és meg kell engednünk Istennek, hogy megnyissa a szemünket a hitünk titkaira. Jézus folyamatosan mondta a Jelenések könyvében a hét Gyülekezetnek, miközben János ezeket írta. Folyamatosan ezt mondta: „akinek van füle hallja és értse meg, amit Isten Szelleme mond a Gyülekezeteknek!” Szóval, újra itt tartunk. Jézus arra kért, hogy hirdessem ki Krisztus Testének, hogy rendelkeznünk kell a szellemek megkülönböztetésének ajándékával és nyitva kell tartanunk a szemünket, hogy megérthessük a hitnek titkos dolgait és azt, hogy újra ártatlanokká váltunk! Mert Jézus megbocsátotta a múltbéli bűneinket! A 2Péter 1:9-ben arról beszél, hogy mindezek a dolgok történnek azokkal, akik hiányt szenvednek amiatt, ha nem adják hozzá a hitükhöz ezeket az „erényeket”, jó tulajdonságokat. Vakok, és nem képesek látni a hitnek titkait, ugyanis megfeledkeztek a saját ártatlanságukról és arról, hogy Isten MÁR megbocsátotta a múltbéli bűneiket, és látom ezt a két dolgot gyakran előfordulni. Látom, ahogy az emberek nem értik a saját hitük titkos dolgait és arról is megfeledkeznek, hogy Isten a múltjuk bűneit teljesen eltörölte! Még mindig olyan érzésük van, hogy bűnösök, tehát bűntudatuk van. De ennek nem így kellene lennie! Jézus azt mondta: én szenvedtem és meghaltam! Felmentem a Mennybe és ott ülök most is Atyám jobbján, és a bűneitek meg lettek bocsátva! Pont úgy mondom ezt most neked, ahogy nekem mondta! És rám is ez vonatkozik! Több mint öt órát töltöttem az Egyház fejével - Krisztussal, és Ő mondta azt, hogy megbocsátotta a bűneidet! Azt mondta: Nem fogok visszatérni, hogy újra megfeszítsenek Engem! Minden el lett végezve, és be lett teljesítve, és ez azt is jelenti, hogy a bűneid meg lettek bocsátva! Ezért itt az idő, hogy végre elengedd a múltad! Engedd el a füled mellett azokat a démoni hangokat, amik hazugságokat mondanak neked! Ne hallgass ezekre! Fogd be a füled ezekre a démoni hangokra, és ne engedd, hogy az ellenség olyan helyzetbe hozhasson, amikor a hited és az ártatlanságod kapcsán hazudhat neked, mert igenis van hited! Igenis ártatlan vagy, mert Jézus megbocsátott neked és az Ő Vére most, ebben a pillanatban is beszél! Ott ül Isten trónján és a Vére most is beszél! Elmosta a TE bűneidet! **2Péter 1:10-11 „Ezért, testvéreim, még inkább törekedjetek arra, hogy megerősítsétek: Isten elhívott és kiválasztott benneteket. Ha ezt teszitek, nem fogtok megbotlani, vagy elesni soha, és nagyszerű fogadtatásban lesz részetek Urunk és Megmentőnk, Jézus Krisztus örökké tartó Királyságában.”** Szóval, láttam azt, ahogy Ő teljessé tett bennünket! Örökbe fogadott minket, és arra kell törekednünk - az angol szerint a 10-es versben: „buzgón és szorgalmasan igyekezzünk és törekedjünk” arra, hogy ezeket a dolgokat megerősítsük – érvényesítsük! És ez az, ami most nem történik, pedig kellene, hogy történjen! Krisztus Teste meg kell, hogy erősödjön! Kell, hogy visszaigazolást nyerjen, és hogy érvényesülni tudjon, felépüljön és éretté váljon azáltal, hogy itt, ezen a földön Isten nagyköveteivé válunk! Csak gondolj bele! Most, ebben a pillanatban is vannak olyanok, akik azon vitatkoznak, hogy vajon megtehetjük -e Jézus munkáit vagy sem? Még odáig sem jutottunk el, hogy Jézus cselekedeteit megtegyük, nemhogy még nagyobbakat is azoknál, amiket Ő tett – pedig Ő ezt akarja! Ezt mondja a János 14:12-ben! Amíg emberek azon vitatkoznak, hogy vajon megtehetjük -e mindazt, amit Jézus tett, hogy azok lehetünk itt a földön, ami Jézus volt és ezáltal cselekedhetünk csodákat, imádkozhatunk nyelveken, gyógyíthatjuk meg a betegeket, űzzük ki a démonokat és tehetjük meg mindezeket a dolgokat, sőt! Ezeket meg is kellene tennünk! Hiszen Jézus ezeket tette, és azt mondta, hogy ezeknél még nagyobbakat is fogunk tenni! Azt mondta, hogy mindezeket az Ő Testének adta, hogy ezen, tehát a Testén, vagyis a hívőkön keresztül tudjon munkálkodni! Mivel Ő az Atyához ment és elküldte Szent Szellemét, Aki az Igazság Szelleme, és most, ebben a pillanatban is itt van közöttünk! Láttam, mindez hogyan fog végződni és csodálatos! Fantasztikus idők állnak közvetlenül előttünk! Amikor elcsüggedsz és fel akarod adni, ez pontosan mindig olyankor történik, amikor az áttörés már ott van az orrod előtt! Láttam azt, ahogy az előttünk álló dicsőségteljes napok megtörténnek, mivel Isten hűséges! És legyen bár minden ember hazug, Isten akkor sem hazudhat! (Róma 3:4) Isten igaz és hűséges, Ő az, aki a hited elkezdője és bevégzője! (Zsid.12:2) Ő fogja benned befejezni, amit elkezdett, mert az Ő kezében van az életed! Ő igazán, nagyon de nagyon szeret téged! Jézus azt akarta, hogy ezt mondjam el az embereknek, hogy Ő nagyon szereti őket, és soha semmi gonoszságot nem tenne ellenük! Arra kért, hogy beszéljek a testvérekhez és mondjam el nekik: „Én, - Jézus - és az én Atyám soha nem tennénk ilyen szörnyűségeket! Az emberek Istennek tulajdonítják ezeket a borzalmas dolgokat, pedig nem mi tesszük ezeket!” Azt mondta, hogy e világ istene egy diktátor, akinek a neve sátán és ő az, aki fogságba, rabságba vezeti az embereket. Megkötözi, láncra veri és rákényszeríti őket arra, hogy őt szolgálják. Viszont Isten soha nem tesz ilyet! Isten, az Atya, a mi Édesapánk, aki megengedi, hogy szabad akaratunkból Őt választhassuk! Választási jogot adott nekünk arra, hogy Őmellette dönthessünk. Mivel hívőként úgy döntöttünk, és azt választottuk, hogy Istent szolgáljuk, és eldöntöttük, hogy Istennel járunk, ezért teljesen más szintre kerültünk, mint a világ! Mert elválasztottuk magunkat az Ő számára. Odaszántad magad az Úrnak, megengedted Isten Szellemének, hogy ezalatt a sorozat alatt - amíg ezt végighallgatod - , megragadjon és elvigyen téged arra a csodálatos helyre, ami a Mindenható Isten titkos helye, ahol Ővele intim, bensőséges kapcsolatba kerülhetsz. Jézus azt akarja, hogy csak ott üljünk és időzzünk Vele! Hogy beszélgessünk Vele! Tudtad azt, hogy az Atya nem haragszik rád? Az Atya Isten teljesen meg van elégedve az Ő Fiának Vére miatt! Ezért is ülhetsz le Vele a titkos helyeden és oszthatod meg Vele a bensőséges, titkos dolgaidat! A bensőséges, intim álmaidat, Ő pedig megosztja veled az Ő szívét! Mostanában ennek kellene történnie Krisztus Testében! Ezt a csodálatos, intim - bensőséges kapcsolatot kell, hogy megéljük az Úrral! Nem kell semmitől sem tartanunk, hiszen semmi rossz nem közelít hozzánk! Szeretném ezt az egész sorozatot azzal zárni, hogy végezetül néhány olyan csodálatos dologról beszéljek, amiket Jézus mutatott meg nekem. Például láttam Mózest, ott a szikla hasadékban, hogy amikor Isten elment mellette, Mózes valami olyat pillantott meg, ami leírhatatlan, kimondhatatlan! (2Móz.33:23) A szókincsünkben nem léteznek olyan szavak, amikkel ezt ki lehetne fejezni, és nem létezett semmi, amivel rögzíthette, megörökíthette volna az utókor számára, mert egy olyan megtapasztalása, átélése volt, amelyben csak nagyon keveseknek lehetett részük. Mózes megláthatta Istent, anélkül, hogy meghalt volna. Amikor lejött a hegyről, ragyogott az arca és az emberek megijedtek tőle. (2Móz.34:29-35) Miért féltek tőle az emberek? Mert pontosan úgy nézett ki, mint a Mennyei Édesapja! Mivel az Atya dicsőségét szemlélte, ezért Mózes arca ezt tükrözte vissza! El kellett takarnia az arcát, mert az emberek féltek tőle, ugyanis úgy nézett ki, mint maga Isten! Jézus azt mondta, hogy az arca átalakult. Olyanná változott át, mint amilyen eredetileg is volt, és ahogy majd megdicsőült állapotában, mennyei arcképe szerint kinéz. Mózes tehát úgy járt-kelt itt a földön, hogy pontosan tudta, kicsoda Isten. Mivel látta Őt! Ez pedig megváltoztatta még a fizikai kinézetét is, anélkül, hogy erről tudott volna. Kétszer is 40 napot töltött Istennel a hegy tetején és látta az Atya dicsőségét. Majd miután lement onnan az emberek közé, elutasították őt. Ez fog történni az utolsó napokban Isten fiaival is, meg fog nyilvánulni rajtuk Isten dicsősége, mivel időt töltenek a Mennyei Atyjukkal, ezáltal elválasztva és odaszánva magukat Őneki! Ők már élvezik az Atyával való közösséget, azonban a világ - vagy azok, akik langymeleg keresztények - , kompromisszumokban, megalkuvásokban élnek. Ezek a kecskék, a konkoly, az öt bolond szűz, akik ellene mennek mind Krisztus igaz Testének. Akiken majd meglátszik az Úr dicsősége, azokat a kecskék el fogják utasítani! A kecskék nem bárányok! A konkoly nem búza! A bolond szüzek pedig nem okos szüzek! Tehát lesz egy elválasztódás! Már nem kell erre várnod, mert ez már most is történik! Van egy szeparálódás egy elválasztódás, és fogsz látni olyanokat, akik keresztényeknek nevezik magukat, akik eddig az Úr útján jártak, de most a nyomások következtében át fognak állni a másik oldalra. Látni fogsz embereket, akik elbuknak, kudarcot vallanak és annyira elhasalnak, hogy nem lesznek képesek még felállni sem. Látni fogsz embereket, akik kihullanak és lemorzsolódnak, mert kompromisszumot kötnek és megalkusznak. Nem maradnak meg az Úr útján, holott most egy nagy ébresztés történik. De Istennek nem ez a terve a számodra! Isten nem ezt tervezte egyetlen hívő ember számára sem! Szóval, arra bátorítalak, hogy élj szabadságban, élj szabad életet! Élj győzelmes életet, adósságmentesen! Egészségesen, megbocsátásban! Képzeld azt el, hogy egy teljesen szabad életet élsz és nincs rád többé hatással a démoni birodalom! Ahol többé még csak nem is érzed a gonosz jelenlétét! Ez Isten terve az életedre, hogy legyőzd az ördögöt és nem az, hogy vele együtt élj! Többé nem szabad tolerálnod vagy megengedned a betegséget! Meg kell gyógyulnod! Nem szabad, hogy megmaradj a szükségekben, a hiányban, anyagi nehézségekben, hanem adósságmentesen, szabadon kell élned az anyagiak terén is! Hogy többed legyen, mint amennyi elegendő! Azért, hogy ezáltal másokon is segíteni tudj, és ez majd elkezd megtörténni! Az emberek majd elkezdenek megszabadulni, meggyógyulni, megválnak az adósságaiktól és Isten gondoskodni fog róluk, mert Ő egy jó és hűséges Isten! Ez az Evangélium üzenete! Szeretnék még zárásképpen kihangsúlyozni valami olyat, amiről Jézus beszélt nekem a Galata 5-ből, ami a gyümölcsökkel kapcsolatos szellemi megnyilvánulás. Ezt maga Jézus mondta, hogy a gyümölcseiről fogjátok őket megismerni (Máté 7:20). Pontosan ugyanúgy, mint az Apcsel 4-ben, amikor a tanítványokat, akik abban az időben az apostolok voltak, elfogták és megverték, megfenyegették és azt mondták nekik: többé ne szóljatok ebben a névben! Egy olyan megállapítás hangzott el velük kapcsolatban, amit fel is jegyeztek, hogy ezek az emberek Jézussal voltak! (Apcsel 4:13) Mert ugyanúgy kezdtek viselkedni, mint Jézus! És most az ördög késztetést érez arra, hogy elbánjon azokkal az emberekkel, akik olyanok, mint Jézus! Nem volt elég Jézust legyőznie, amikor már azt gondolta, hogy végre megszabadulhatott Jézustól, sokkal de sokkal többen léptek elő, akik ugyanúgy nyilvánultak meg, és ugyanazokat tették, mint ami Jézus szolgálatában is megvolt. Nekünk is ezt kellene tennünk, hogy itt, ezen a földön ezekben a dolgokban meg kellene nyilvánulnunk. Nagyon érdekes, mert nagyon sokféle megnyilvánulása van a Szellemnek, amit itt Pál is említ. Viszont vannak a testnek is megnyilvánulásai, ahogy Isten Szellemének is. Tehát Isten az Ő karakterének vagy jellemének a megnyilvánulásait adja nekünk, és teljes szabadságra hívott meg bennünket. **Gal.5:13-21 „Testvéreim! Isten benneteket szabadságra hívott el! Csakhogy ezt a szabadságot ne a régi emberi természet kívánságainak kielégítésére használjátok, hanem inkább szeretettel szolgáljatok egymásnak! Az egész Törvény ugyanis ebben az egy mondatban foglalható össze: „Szeresd embertársadat, mint saját magadat!” De ha továbbra is marakodtok, végül még elpusztítjátok egymást! Éljetek a Szent Szellem állandó irányítása szerint, s akkor a régi emberi természet kívánságait nem fogjátok teljesíteni! Mert amire a régi természetünk törekszik, az ellentétes azzal, amit a Szent Szellem akar. E kettő tehát ellensége egymásnak. Ebből következik, hogy ha a Szent Szellem szerint éltek, akkor nem azt fogjátok tenni, amit a régi természet szerint kívánnátok. Ha engeditek, hogy a Szent Szellem vezessen benneteket, akkor nem vagytok a Mózes Törvényének uralma alatt. Nyilvánvaló, hogy a régi természetünkből ilyen dolgok származnak: paráznaság, erkölcstelenség, szexuális bűnök, bálványimádás, varázslás, ellenségeskedés, veszekedés, féltékenység, harag, önzés, széthúzás, megosztottság, irigykedés, részegeskedés, vad mulatozás és ezekhez hasonlók. Figyelmeztetlek benneteket - ahogy azt már korábban is tettem -, hogy akik így élnek, nem fogják örökölni Isten Királyságát!”** Ezért fontos, hogy ne keveredj bele semmiféle szexuális erkölcstelenségbe vagy kéjvággyal teli gondolatokba, pornográfiába, más dolgok utáni vágyakozásba, csakis Isten után vágyakozz! Törekedj arra, hogy ne tudjanak manipulálni, ne legyél mások felé gyűlölettel. Törekedj arra, hogy ne keveredj értelmetlen vitatkozásokba, aminek végén elveszítve a türelmed, kijössz a sodrodból és elkezdesz veszekedni, majd kiabálni. Tetézve mindezt mindenféle irigységgel, féltékenységgel, kontrollálással, függőségekkel. Mindazok a dolgok, amiket Pál itt említ, ezekkel kapcsolatban Jézus azt mondta, hogy ezek helyett az alábbiak fognak bennünk megnyilvánulni: **Gal.5:22-23 „A Szent Szellem pedig ezeket teremti meg bennünk: szeretet, öröm, békesség, türelem, szívesség, jóság, hűség, szelídség és önuralom. Nincs olyan törvény, amely ezeket elítélné.”** Ezek mind olyan tulajdonságok, amelyek Isten jellemzői! Olyan hitünk lesz, ami átmegy mindenen. Ezek mind a Királyság tulajdonságai, jellemzői. Isten Szellemének jellemzői vagy tulajdonságai, mivel ilyen az Atya Isten személyisége is. Azt mondja, hogy ezekkel a tulajdonságokkal szemben nincs törvény, mert ezek határtalanok! **Galata 5:24 „Akik pedig Krisztus Jézushoz tartoznak, azok már megfeszítették a régi természetüket, annak szenvedélyeivel és vágyaival együtt.”** Tehát ahhoz, hogy mindezek az „erények”, azaz jó tulajdonságok megnyilvánulhassanak, egy olyan élet a kulcs, amelyben megfeszítjük a testünket a vágyainkkal és kívánságainkkal együtt! Azt mondta Jézus, hogy ez úgy általában véve nem egy népszerű üzenet. Azt mondta, hogy az ilyen üzenetek miatt is fogtok elveszíteni barátokat! De hozzátette: „Ne bánkódjatok emiatt, mert helyettük másokat fogok behozni az életetekbe, akik támogatni fognak benneteket!” Ti csak bátran hirdessétek, hogy hívőként meg kell feszítenünk a testünket!” Mi már megtapasztaltuk a megfeszített életet! Minden, ami az önző életünkkel kapcsolatos, azt Krisztussal együtt a keresztre kell feszítenünk! **Gal.5:25-26 „Mivel a Szent Szellem által kaptunk új életet, ezért éljünk is a Szent Szellem vezetését követve! Ne legyünk büszkék, ne ingereljük egymást, és ne legyünk féltékenyek egymásra!”** Jézus elmagyarázta nekem, hogy Krisztus Testében nem lehet irigység, féltékenység, vagy versengés. Nem fordulhat elő olyan, hogy egymást lenézzük! Ki kell, hogy hangsúlyozzam, hogy bárki, aki nem a „Jó Hírt” (Evangéliumát) hirdeti, bárki, aki másokat megítél, és ítélkező szavakkal leszól, az NEM Istentől való! Isten Szelleme soha nem adta az „ítélkezés szolgálatát” senkinek. Isten soha nem hívott bennünket arra, hogy ilyet tegyünk! Tehát senki nem kapott „ítélkező szolgálatot”, mert ilyen nem is létezik! Egyedül Isten az ítélő bíró és nekünk csak saját magunkat kell megítélnünk, ha nem akarjuk, hogy majd egy napon, Isten trónja előtt megállva ítélet alá kerüljünk! Most még Isten Szelleme felépíti Krisztus Testét és nekünk erre oda kell szánnunk magunkat, ezt pedig értékelnünk kell! El kell hagynunk minden irigységet és féltékenységet, mert ezek magukba foglalják a versengést, ami által mások értékeit degradáljuk, csökkentjük. Drága testvéreim Krisztusban! Nagyon értékesek vagytok és mindannyiótokat nagyon szeretlek! Nagyon nagyra értékellek benneteket és szükségem van rátok! Ahogy Istennek is szüksége van rátok, hogy az életetekben beteljesíthesse Krisztus célját, sorsát és rendeltetését! Mindaz, ami az életetek könyvében le van írva rólatok, akarom, hogy azok mind beteljesedjenek! Még akkor is, ha abban sokkal jobb dolgok állnak, mint az én saját könyvemben! Ez engem egyáltalán nem érdekel, mert ha te sikert aratsz, és sokkal többre viszed mint én, én annak csak örülök! Mert én nem azért vagyok itt, hogy ezzel foglalkozzam! Hanem azzal, ami az én részem! És ahogy én beteljesítem az én részemet, úgy te is beteljesíted a te részed! Szóval, bátorodjatok fel, mert Isten Szelleme most ezt nagyon szeretné, hogy megkapjátok! Szeretnék most imádkozni értetek és prófétálni az életetekre! Nagyon hálás vagyok, amiért bekapcsolódtál ebbe a sorozatba! Isten áldjon meg téged ezért! Igenis be fogod fejezni az előtted álló pályát és megfutod az életed pályáját! Mert Isten Szelleme akarja ezt!

*Atyám, a Jézus Krisztus nevében, most szeretném az egész Mennyet impartálni. Köszönöm, hogy minden egyes porció, vagy rész, ami a Mennyben van, most jön és ezen a sorozaton keresztül manifesztálódik az életedben! Ebben a pillanatban, ez az ima most kimegy az egész világra, és mindenki, aki ezt hallja és befogadja, az megkapja! Kapd meg az örökséged! Fogadd most el azokat az áldásokat, amik számodra az örökbefogadásoddal járnak, mert Jézus Krisztussal együtt ültettél mennyei helyekre! Most, ebben a pillanatban is ott ülsz a Vőlegény menyegzői vacsoráján! A Bárány Menyegzőjén! Most, ebben a pillanatban fogadd el a jutalmad! Fogadd el a reménységet! Fogadd el a szívedben lévő hit bizonyítékát! Ezt most fogadd el! Az Úr azt mondja, hogy hűséges és szorgalmas voltál, kitartottál mellette, ezért az élők közé leszel sorolva! Élni fogsz és nem fogsz meghalni! Az Úr azt mondja, hogy megszabadultál, mert Ő megszabadított minden problémádból! Azt mondja: eljövök a te házadba és ott is maradok, és együtt fogok élni veled! Angyalok seregei fognak eljönni hozzád, akik segíteni fognak neked! Hacsak egyetlen szót szólok is nekik, már abban a pillanatban ott lesznek a házadnál! Ezt mondja most az Úr: csak bízz Bennem és most fogadd el ezeket a Mennyből jövő kijelentéseket és az impartációt! Amikor majd a Mennybe kerülsz, emlékezni fogsz erre a mai napra, hogy odaszántad magad az Úrnak, hogy elhatárolódtál, hogy az Ő számára el legyél választva és nem fogsz meghajolni az ördög előtt! Soha ne hajolj meg az ördög előtt! Ne köss kompromisszumot! Ne aggódj! Állj fel és az igazak közé leszel számítva! Az Úr azt mondja: ahogy mellettem állsz, Isten családjának vagy a tagja! Igaz szellemek között vagy, akik tökéletessé lettek téve! Azt mondja: ott fogsz állni a Sion hegyén és meg leszel tisztelve, mert az Úr azt mondja, hogy hűséges vagy és Ő fog neked segíteni! Megszabadít téged minden bajodból! Az Úr azt akarja, hogy belelépj az Ő dicsőségébe már most, ebben a pillanatban! Lásd meg ezt a dicsőséget!*

Én is látom ezt! Egy annyira fényes ajtó áll előtted! Azt láttam, hogy mindazok, akik most hallgatnak engem, átmennek ezen a gyönyörűséges, ragyogóan fénylő ajtón, és ezzel most kaptál egy előléptetést! Ne hátrálj meg! Többé ne térj vissza, mert Isten téged kiválasztott arra, hogy érett hívővé válj! Isten Fiává! Az egész föld remeg, mert tudja, hogy már itt van az Úr Jézus Krisztus visszajövetelének ideje! Egy karnyújtásnyira van, és az Úr hadserege menetel előre! Megkaptad a menetparancsot! Jézus a nevét adta neked! Megköthetsz és eloldozhatsz dolgokat, egyetértésbe kerülhetsz Istennel és az emberekkel. Isten elhozza a Földre a Mennyet és téged fog használni ezekben az utolsó napokban! Ne hátrálj meg, és ne vesd el magadtól ezt az üzenetet! Szeretlek benneteket és ne felejtsétek el, hogy Isten hatalmas módon veletek van! Tudnotok kell, hogy milyen hatalmas és jó dolgokat mondott rólatok! Kiválasztott benneteket! Isten áldjon! Dr. Kevin Zadait hallhattátok, és még egyszer nagyon köszönöm, hogy ebben a sorozatban részt vettetek!